मुंबई. करन जौहर (44) सरोगेसी से दो जुड़वां बच्चों के सिंगल फादर बन गए हैं। इन बच्चों में एक लड़की और एक लड़का है। खुद करन जौहर ने इस खबर को कन्फर्म किया है। बेटे का नाम यश और बेटी का नाम रुही रखा है। करन के पापा बनने के बाद पूरा बॉलीवुड उन्हें सोशल मीडिया पर बधाई दे रहा है। फराह खान ने दी थी सलाह...
फराह खान ने करन को सोशल मीडिया पर बधाई देते हुए खुलासा किया है कि उन्होंने ही करन को पापा बनने की सलाह दी थी। फराह ने ट्वीट किया, "मैं काफी खुश हूं कि तुमने (करन जौहर) मेरी सलाह को सीरियसली लिया। ये तुम्हारे जीवन की सबसे बेस्ट थिंग है जो तुम्हारे साथ हुई है। ये सबसे छोटे पर्सन होंगे जो तुम्हारे साथ हैंग आउट करेंगे, सब अच्छा होगा।" बता दें, फराह खान तीन बच्चों की मां हैं।
इन बॉलीवुड स्टार्स ने भी दी बधाई
- करन को बधाई देते हुए आलिया भट्ट ने ट्वीट किया, "फाइनली अब मैं कह सकती हूं कि मेरा छोटा भाई और बहन है। मैं बहुत खुश हूं और उन्हें ढेर सारा प्यार देना चाहती हूं।"
- वरुण धवन ने ट्वीट किया, "करन मैं जानता हूं आप बेस्ट ह्यूमन बीइंग हो और मैं इस बात को लेकर भी श्योर हूं कि आप सबसे अच्छे पापा बनोगे। मैं इन छोटे मेहमानों से मिलने का इंतजार नहीं कर पा रहा हूं।"
- आर माधवन ने ट्वीट किया, "पापा बनने के लिए करन आपको बधाई, ये आपके जीवन का संतुष्ट और रिवार्ड देने वाला पहलु होगा। बच्चों पर भगवान का आशीर्वाद बना रहे, पापा बनने के लिए गर्व रहे।"
- विशाल ददलानी ने लिखा, "करन आपको बधाई, आप अच्छे पापा साबित होंगे। मैं आपको दिल के एक एक हिस्से से बधाई देता हूं।"
- साजिद खान ने लिखा, "बधाई, जैसा कि आपने मेरे शो पर कहा था कि धर्मा को अब वारिश की जरूरत है और धर्मा के पास दो-दो आ गए। मुझे दोनों का नाम बहुत पसंद आया।"
- रितेश देशमुख ने ट्वीट किया, "करन आपको दिल से बधाई, छोटे बच्चे रूही और यश को ढेर सार प्यार। साथ ही हीरो आंटी को बड़ा हग।"
- राहुल बोस, "करन बधाई हो, आपने क्या खुशखबरी सुनाई है।"
7 फरवरी को हुआ दोनों बच्चों का जन्म
न्यूज एजेंसी के मुताबिक, बच्चों के बर्थ का रजिस्ट्रेशन शुक्रवार को किया गया है। इसमें करन जौहर का नाम बच्चों के पिता के नाम के आगे लिखा है। लेकिन मां का नाम नहीं है। दोनों बच्चों का जन्म 7 फरवरी को अंधेरी के मसरानी हॉस्पिटल में हुआ है। करन ने एक स्टेटमेंट जारी कर कहा- "मैं अपने जीवन में दो बहुत ही खूबसूरत मेहमानों के आने की बात शेयर कर खुशी महसूस कर रहा हूं। रुही और यश मेरी बच्चे और लाइफलाइफ हैं। मैं इन बच्चों का पिता बनकर बहुत ही खुशी महसूस कर रहा हूं और मैं मेडिकल साइंस के चमत्कार के मदद से तहेदिल से इस दुनिया में इनका स्वागत करता हूं। मैंने पिता बनने का फैसला करने के पहले खुद को मेंटली, फिजिकली और इमोशनली तैयार किया था। साथ ही यह खुद से तय किया था कि उन्हें मुझसे बिना शर्त प्यार और देखभाल मिलेगी। मैं बताना चाहता हूं कि मेरे बच्चे ही मेरी दुनिया और प्रायोरिटी हैं।"
आगे की स्लाइड्स में पढ़े करन को बधाई देने वाले स्टार्स के ट्वीट्स...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva